CELEX: 62011CJ0192
Jäsenyysvelvoitteiden noudattamatta jättäminen
Direktiivi 2009/147/EY
Luonnonvaraisten lintujen suojelu
Suojelujärjestelmän ulottuvuus
Poikkeukset direktiivillä säädetyistä kielloista

Jäsenyysvelvoitteiden noudattamatta jättäminen – Luonnonvaraisten lintujen suojelusta 30.11.2009 annetun Euroopan parlamentin
ja neuvoston direktiivin 2009/147/EY (EUVL L 20, s. 7) 1 ja 5 artiklan sekä 9 artiklan 1 ja 2 kohdan rikkominen – Soveltamisala
– Suojelun rajoittaminen vain kyseisen valtion alueella eläviin lintulajeihin – Direktiivissä säädettyjä kieltoja koskevien
poikkeusten edellytysten virheellinen määrittely
Ratkaisu
1)
Puolan tasavalta ei ole noudattanut luonnonvaraisten lintujen suojelusta 30.11.2009 annetun Euroopan parlamentin ja neuvoston
direktiivin 2009/147/EY 1 ja 5 artiklan eikä 9 artiklan 1 ja 2 kohdan mukaisia velvoitteitaan, koska se ei ole ulottanut kansallisia
suojelutoimenpiteitä kaikkiin jäsenvaltioiden Eurooppaan kuuluvalla alueella luonnonvaraisina eläviin lintulajeihin, joiden
suojelusta säädetään kyseisessä direktiivissä, ja koska se ei ole määritellyt edellytyksiä poikkeusten tekemiselle direktiivissä
säädetyistä kielloista oikein.
2)
Puolan tasavalta velvoitetaan korvaamaan oikeudenkäyntikulut.